section_heading: Životopis
paragraph_text: Od 1937. do 1940. radio je kao geodetski stručnjak na katastarskoj izmjeri Subotice, kao i na komasacijskim i vodoprivrednim radovima diljem zemlje. U siječnju 1941. došao je u Zagreb, ostao cijelo vrijeme rata i radio na raznim geodetskim zadacima. Nakon oslobođenja radio je u Ministarstvu građevinarstva, a zatim kao voditelj Odsjeka za triangulaciju i nivelman u Geodetskoj upravi NR Hrvatske. Sveučilišnu karijeru započeo je 1946. kao honorarni predavač za premdet Premjer i regulacija gradova na Geodetskom odsjeku Tehničkog fakulteta u Zagrebu. Godine 1948. izabran je za docenta, 1951. za izvanrednog profesora, a nakon habilitacije za redovitog profesora. Od 1962. djelovao je na Geodetskom fakultetu sve do odlaska u mirovinu 1982.